છેલ્લા થોડા દિવસથી વૉટ્સઍપ પર એક મેસેજ ફરી રહ્યો હતો કે કાશ્મીર પ્રત્યે સહાનુભૂતિ દર્શાવવા પાકિસ્તાન મંગળવારે બ્લૅક ડે મનાવવાનું છે. આર્મી ડેની ઉજવણીના મુખ્ય સંચાલક ઘાટકોપરના ડૉ. રાજુ પંડ્યાએ ‘મિડ-ડે’ને કહ્યું હતું કે ‘અમે બધાં નૉન-પૉલિટિકલ લોકો હતા જેમણે ગઈ કાલના કાર્યક્રમનું આયોજન કર્યું હતું. જ્યારથી અમને પાકિસ્તાનમાં ગઈ કાલે બ્લૅક ડે પાળવાના છે એની ખબર પડી ત્યારથી અમારું લોહી ઊકળી રહ્યું હતું. આપણા દેશની આંતરિક બાબતમાં દખલગીરી કરવાનો તેમને કોઈ હક નથી. એટલે અમે ગઈ કાલે જે રીતે પ્રજાસત્તાક દિન અને સ્વાતંhયદિનના દિવસે આપણે લોકોનાં શર્ટ પર રાષ્ટ્રધ્વજ લગાડીને ઉજવણી કરીએ છીએ એ જ રીતે અમે ગઈ કાલે આર્મી ડેનું સ્ટિકર લોકોનાં શર્ટ પર લગાડ્યું હતું. એ દ્વારા અમે આપણી મિલિટરીને સૅલ્યુટ કરી હતી, જેમને લીધે આપણો દેશ સુરક્ષિત છે.’